Spòrt ëd combatiment

Jë spòrt ëd combatiment a son la version agonìstica e a contat dj'art marsiaj tradissionaj. 
Ant j'art marsiaj tradissionaj coma karate, ju jutsu, kung fu, aikido, judo, tangsudo e taekwondo (nen olìmpich) ël contat a l'é limità e controlà. 

Jë spòrt ëd combatiment a men-o ël confront an sël ring, quindi a pien contat, con protession ardità da la bòcs. 

 Chèich spòrt ëd combatiment  
Full Contact: ël nom original a l'é Full contact karate a dimostrassion dl'orìgin. As combat andossand pantalon longh coma coj dël kimono tradissional, dël color preferì dai bocseur. A l'é përmess andossé la sentura, e dzoratut ant j'agn '70 e '80 legende vivente coma Bill Wallace e Chuck Norris a combatìo butand an mostra la sentura nèira. Ij colp consentì a son pugn e colp ëd pé càuss al tronch e al moro; a son vietà, a l'é ciàir, colp al cupiss e ai genitaj.
As deuvra paradent, cuchija, guant da bòcs, protession për tibie e pé. Ij round a son da doe minute mincadun, e la durà dël match a l'é an base al livel dj'atlet (coma ant la bòcs) e ël tìtol mondial a l'é ëd 12 riprèise.

Kick-boxing: ël nòm a deriva da kick-boxing giaponèisa, përchè anventà ant j'agn '80 an Giapon. As combat con le brajëtte curte. Ij colp consentì a son pugn e càuss a gambe, tronch e moro e a son vietà ij colp al cupiss, a la schin-a e ai genitaj. As deuvro 'd guanton da bòcs, cuchija, paradent e protession për ij pé. Ij round a son da doe minute mincadun, e la durà dël match a l'é an base al livel dj'atlet (coma ant la bòcs) e ël tìtol mondial a l'é ëd 10 riprèise. 

Bòcs thailandèisa: técnica da combatiment autònoma nà an Thailandia da milegn, conossùa ëdcò coma Thai Boxing o Muay Thai. As combat con le brajëtte curte. As deuvra pugn, càuss, gomità, colp ëd ginoj e as lòta sensa che l'àrbiter a antërompa, gavà che ël combatiment a sia passiv. As deuvro guanton, paradent, cuchija e gnun-e protession për ij pé. A l'é proibì colpì ij genitaj e ël cupiss ma as peul colpì la schin-a con càuss e ëd ginoj. Ij match a son an riprèise da tre minute, tre për ij diletant e 5 për ij professionista. 

Sanda: La bòcs cinèisa conossùa ëdcò coma sanshou. As combat an brajëtte curte e con chèiche protession (a seconda dle federassion organisatris) corporaj: le mìnime a consisto ant ij clàssich guanton, fin a paradent, corpet, paratibie, cuchija e caschet (ant la version "legera" a l'é opsional ëdcò l'usage dla rej protetiva). Ël combatiment as dësrola a l'antern d'un quadrà d'anviron 10 méter për 10 ëd sòlit aussà da tèra anviron 50 centim sensa còrde perimetraj. La vesta usual a son le brajëtte curte e na majëtta. Le técniche ch'as peulo dovresse a son pugn, càuss, proiession e técniche ëd sacrifissi; ij round a duro ëd sòlit 3 minute. 

Categorìa:Art marsiaj

nn:Kampsport